armvectores/hy_wikipedia_2023 huggingface dataset:
Կլյուչևայա (Բերյոզովայայի վտակ)

Անվան այլ կիրառումների համար տե՛ս՝ Կլյուչևայա (այլ կիրառումներ)Կլյուչևայա (ռուս.՝ Ключевая), գետ Ռուսաստանում, հոսում է Կեմերովոյի մարզում և Նովոսիբիրսկի մարզում։ Գետաբերանը տեղակայված է Բերյոզովայա գետի ձախ ափին՝ 11 կմ հեռավորության վրա։ Գետի երկարությունը 13 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը՝ Ինյա գետ, գետի ենթաավազանը՝ Վերին Օբից մինչև Տոմ։ Գետի ավազանը՝ Վերին Օբից մինչև Իրտիշ թափվելը։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 13010200612115200006148
Հիդրոլոգիական ուսումնասիրությունների կոդը - 115200614
Ավազանի կոդը - 13.01.02.006
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 2


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Դեկտեմբերի 29

Դեկտեմբերի 29, տարվա 363-րդ (նահանջ տարիներին՝ 364-րդ) օրն է։

Տարվա ավարտին մնում է 2 օր։


== Դեպքեր ==
1922` ԽՍՀՄ կազմավորումը


== Ծնունդներ ==
1709 - Ելիզավետա Պետրովնա, 1741 թվականի նոյեմբերի 25-ից՝ Ռուսաստանի կայսրուհի Ռոմանովների արքայատոհմից
1884 - Սեդրակ Առաքելյան, հայ նկարիչ, ՀԽՍՀ արվեստի վաստակավոր գործիչ (1935) (մ. 1942)
1898 - Սիկեյրոս, մեքսիկացի նկարիչ, մեքսիկական մոնումենտալ գեղանկարչության դպրոցի հիմնադիրներից (մ. 1974)
1910 - Արամ Ինճիկյան, հայ գրականագետ (վ. 1975)
1919 - Հովհաննես Ղուկասյան, հայ արձակագիր, բանաստեղծ (վ. 1991)
1929 - Յուրգեն Էյլերս, գերմանացի ֆիզիկոս (մ. 2008)
1930 - Սոֆի Ավագյան, հայ թարգմանչուհի
1938 - Ջոն Վոյթ, ամերիկացի դերասան, ճանաչված դերասանուհի Անջելինա Ջոլիի հայրը
1974 - Մեքայ Ֆայֆեր, ամերիկացի կինոդերասան


== Մահեր ==
1966 - Սալոմե Արեշյան, հայ գրականագետ, բանասիրական գիտությությունների դոկտոր, ՀԽՍՀ գիտության վաստակավոր գործիչ (ծ. 1913)
1971 - Սուրեն Ստեփանյան, հայ քանդակագործ, մանկավարժ, արվեստի տեսաբան (ծ. 1895)
1980 - Նադեժդա Մանդելշտամ, ռուս գրող, հուշագիր, լեզվաբան և ուսուցչուհի, բանաստեղծ Օսիպ Մանդելշտամի կինը (ծ. 1899)
1986 - Անդրեյ Տարկովսկի,ՌԽՖՍՀ ժողովրդական արտիստ, ռեժիսոր, սցենարիստ
1993 - Մհեր Մկրտչյան, հայ դերասան (ծ. 1930)
1994 - Մորա Վալվերդե, Կոստա Ռիկայի կոմունիստական շարժման գործիչ (ծ. 1909)
1995 - Լիտա Գրեյ, ամերիկացի դերասանուհի (ծ. 1908)
Զարիֆա Ալիևա

Զարիֆա Ազիզ կըզը Ալիևա (ադրբ.՝ Zərifə Əziz qızı Əliyeva, ապրիլի 28, 1923(1923-04-28), Շարուրի շրջան, Նախիջևանի Ինքնավար Խորհրդային Սոցիալիստական Հանրապետություն, ԱԽՖՍՀ, ԽՍՀՄ - ապրիլի 15, 1985(1985-04-15), Մոսկվա, ԽՍՀՄ), Ադրբեջանի ակնաբույժ, Ադրբեջանական ԽՍՀ վաստակավոր գիտնական, բժշկական գիտությունների դոկտոր (1976), պրոֆեսոր (1979), Ադրբեջանի Գիտությունների ազգային ակադեմիայի լիիրավ անդամ (1983):


== Կենսագրություն ==
Զարիֆա Ալիևան ծնվել է 1923 թվականի ապրիլի 28-ին։ Զարիֆա Ալիևան սովորել է միջնակարգ դպրոցում 1932-1942 թվականներին։ 
1947 թվականին ավարտելով Բաքվի բժշկական ինստիտուտը, Զարիֆա Ալիևան՝  աչքի հիվանդությունների մասնագիտացման երկամյա դասընթացներ է անցել Մոսկվայի բժիշկների կատարելագործման կենտրոնական ինստիտուտում, որից հետո սկսել է աշխատել Ադրբեջանի աչքի հիվանդությունների գիտահետազոտական ինստիտուտում։ Նա 1959 թվականին ավարտելով ասպիրանտուրան,  պաշտպանել է թեկնածուական ատենախոսություն։ 
Զարիֆա Ալիևան դարձել է՝ ԽՍՀՄ-ում ակնաբուժության ոլորտում բարձրագույն մրցանակ համարվող,  ակադեմիկոս Մ. Ի. Ավերբախի անվան հեղինակավոր մրցանակի արժանացած առաջին կին ակնաբույժը։ Նա բժշկական գիտությունների թեկնածու է եղել 1960 թվականից, իսկ բժշկական գիտությունների դոկտորը ՝ 1977 թվականից։
Կլինիկայում գործում է՝ ադրբեջանցի հանրաճանաչ ակնաբույժի հիշատակին նվիրված թանգարան, Բաքվում կա նաև Զարիֆա Ալիևայի անունը կրող լիցեյ։

Նա Ադրբեջանի Հանրապետության երրորդ Նախագահ Հեյդար Ալիևի կինն է։
Նա Ադրբեջանի Հանրապետության չորրորդ Նախագահ Իլհամ Ալիևի մայրն է։


== Գրքեր ==
Острые вирусные конъюнктивиты: учебное пособие для врачей-офтальмологов / МЗ СССР, Азерб. Гос. Ин-т Усовершенствования врачей имени А. Алиева. Баку: Азернешр, 1979.16 с.: 22 см
Герпетическая болезнь глаз: учебное пособие для врачей-офтальмологов / МЗ СССР, Азерб. Гос. Ин-т Усовершенствования врачей имени А. Алиева. Баку: Азернешр, 1979.16 с.: 22 см.
Профессиональная потология глаз в шинном производстве /З.А.Алиева.- Баку: Азернешр, 1980.- 126 с.
Анатомо-физиологическая характеристика гидродинамической системы глаза/З. А. Алиева, Н. Б. Шульпина ; МЗ СССР Ин-т Усовершенствования Врачей; МЗ Азерб. ССР, Азерб. Ин-т Усовершенствования Врачей им. А. Алиева. Баку: Азернешр, 1980.36 с.: рис., 20 см.


== Ծանոթագրություններ ==
Սյուրժեր (այլ կիրառումներ)

Սյուրժեր, կարող է վերաբերել՝

Սյուրժեր - համայնք Ֆրանսիայում
Սյուրժեր - Ֆրանսիայի կանտոն
Նշան Աբասյան

Նշան Արայիկի Աբասյան (հոկտեմբերի 6, 1985(1985-10-06), Խորոնք, Էջմիածնի շրջան, Հայկական ԽՍՀ, ԽՍՀՄ), բանաստեղծ, գեղարվեստական խմբագիր։


== Կենսագրություն ==
Նշան Աբասյանը ծնվել է 1985 թվականի հոկտեմբերի 6֊ին՝ Արմավիրի մարզի Խորոնք գյուղում։
2002-2007 թվականներին սովորել է Խաչատուր Աբովյանի անվան հայկական պետական մանկավարժական համալսարանի բանասիրական ֆակուլտետում։
2005-2010 թվականներին աշխատել է «Հույսի կամուրջ» հասարակական կազմակերպությունում՝ որպես սեմինարավար և «Արևածաղիկ» մանկապատանեկան ամսաթերթի պատասխանատու։
2010-2012 թվականներին աշխատել է Հայաստանի հանրային ռադիոյում՝ որպես «Լյուն-սե» երիտասարդական և «Ռադիոարտ» մշակութային ծրագրերի լրագրող և հաղորդավար։
2012-2016 թվականներին «Շողակաթ» հեռուստաընկերությունում աշխատել է որպես հոգևոր-մշակութային հաղորդումների լրագրող և սցենարիստ։
Ներկայումս զբաղվում է խմբագրական գործունեությամբ հրատարակչական ոլորտում։
Նշան Աբասյանը 2004 թվականից միջազգային տարբեր ծրագրերում ներկայացրել է հայ մշակույթը՝ Լեհաստանում, Ռուսաստանում, Գերմանիայում, Լիտվայում, Դանիայում, Իտալիայում և այլն։
2012 թվականին Հայաստանը առաջին անգամ ներկայացրել է Ջենովայի պոեզիայի միջազգային փառատոնին։ Թարգմանվել է անգլերեն, ռուսերեն, իտալերեն, ռումիներեն։


== Գրքեր ==
«Երեքշաբթի», 2002 թվական։
«Ծիրանենի», 2010 թվական։
«Ուրիշ լռություն», 2015 թվական։
«Պետրիկոր», 2021 թվական։


== Ծանոթագրություններ ==


== Արտաքին հղումներ ==
ՆՇԱՆ ԱԲԱՍՅԱՆ | Բանաստեղծություններ
Հանդարտ եմ գալիս...
ՆՇԱՆ ԱԲԱՍՅԱՆ | Հողին ցորեն կաթեց
Նշան Աբասյան. Բանաստեղծություններ
Բարձր գրականություն Արքմենիկ Նիկողոսյանի հետ. Նշան Աբասյան «Ուրիշ լռություն»
Նշան Աբասյան «Աղմուկը խլացավ թիկունքում»
ԾԱՆՐ ԼՌՈՒԹՅՈՒՆ / Նշան Աբասյան
Գրական բլոգ. Նշան Աբասյան. Աղոթքներ
Պարասկովիևկա (գյուղ, Մարյինի շրջան)

Անվան այլ կիրառումների համար տե՛ս՝ ՊարասկովիևկաՊարասկովիևկա (ուկրաիներեն՝ Парасковіївка), գյուղ Ուկրաինայի Դոնեցկի մարզի Մարյինի շրջանում։
2001 թվականի տվյալներով Պարասկովիևկա գյուղում բնակվում էր 52 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վահան Փափազյան (դիվանագետ)

Վահան Հակոբի Փափազյան (հունվարի 29, 1957(1957-01-29), Երևան, Հայկական ԽՍՀ, ԽՍՀՄ), հայ պետական և քաղաքական գործիչ։ 1993-1996 թվականներին եղել է Հայաստանի արտաքին գործերի նախարար։


== Կենսագրություն ==
Վահան Փափազյանը ծնվել է 1957 թվականի հունվարի 26-ին Երևանում։
1974-1979 թվականներին սովորել է Երևանի պետական համալսարանի արևելագիտության ֆակուլտետը։ 1980- 1991 թվականներին Փափազյանը աշխատել է Հայաստանի գիտությունների ազգային ակադեմիայի պատմության ինստիտուտում։ 1991 թվականին նախագահ Լևոն Տեր-Պետրոսյանի հրամանով նշանակվել է հանրապետության նախագահի խորհրդականի պաշտոնում։ Այս պաշտոնը զբաղեցրել է մինչև 1992 թվականը։ 1992 թվականին նշանակվել է Ֆրանսիայում Հայաստանի Հանրապետության գործերի հավատարմատարի պաշտոնում, որը զբաղեցրել է մինչև 1993 թվականը։
1993-1996 թվականներին զբաղեցրել է ՀՀ արտաքին գործերի նախարարի պաշտոնը, իսկ արդեն 1997-1998 թվականներին եղել է Ֆրանսիայի Հանրապետությունում Հայաստանի Հանրապետության արտակարգ և լիազոր դեսպան։
Վահան Փափազյանն ունի արտակարգ և լիազոր դեսպանի դիվանագիտական աստիճան։


== Ծանոթագրություններ ==
Վերոնիկա Էչեգի

Վերոնիկա Էչեգի (իսպ.՝ Verónica Fernández Echegaray, հունիսի 16, 1983(1983-06-16), Մադրիդ, Իսպանիա), կինոյի և հեռուստատեսության իսպանացի դերասանուհի։


== Կենսագրություն ==
Էչեգին ծնվել և մեծացել է Մադրիդում։ Սովորել է Լոնդոնի դրամատիկական արվեստի թագավորական ակադեմիայում։
Առաջին մեծ դերը ստացել է 2006 թվականի ռեժիսոր Բիգաս Լունայի «Իմ անունն է Հուանի» ֆիլմում, ինչի համար նա առաջադրվել է «Գոյա» մրցանակի՝ լավագույն կանացի դերասանական առաջնաելույթի համար։ 2008 թվականին թողարկվել է «Իմ բանտային բակը» ֆիլմը, որում խաղացած դերի համար Էչեգին առաջադրվել է «Գոյա» մրցանակի՝ լավագույն կանացի դերի համար։ Ինչպես նաև 2011 թվականին առաջադրվել է այդ կատեգորիայով «Կատմանդու՝ երկնքի հայելի» ֆիլմում աշխատանքի համար։
Նրա առաջնաելույթը բրիտանական կինոյում դարձել է դերը «Ճագարը և ցուլը» ֆիլմում՝ թողարկված 2009 թվականին։ Նա նաև մշտական դեր է ունեցել 2015-2018 թվականների բրիտանական «Ֆորտիտյուդ» սերիալում։
2018 թվականին խաղացել է «Թրաստ» ամերիկական կենսագրական հեռուստասերիալում, որտեղ խաղացել է Լուսիանուի Փոլ Գեթիի ընկերուհիներից մեկի դերը։


== Ֆիլմագրություն ==


== Ծանոթագրություններ ==
Կզըլ Մեջիդ

Կզըլ Մեջիդ, գյուղ Արևմտյան Հայաստանում, Էրզրումի վիլայեթի Քղիի գավառակում։ Գտնվում էր Քղի քաղաքից 19 կմ հյուսիս-արևմուտք, Կապուտջուր գետի ակունքների մոտ։


== Օգտակար հանածոներ ==
Գյուղից հյուսիս-արևմուտք կան աղահանքեր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Սմեշարիկներ

Խնդգնդիկներ (ռուս.՝ Смешарики, смешные шарики՝ ծիծաղելի գնդիկներ), ռուսական մուլտիպլիկացիոն սերիալ։ Ստեղծվել է «Աշխարհն առանց բռնության» կրթական նախագծի շրջանակներում, մշակույթի նախարարության հովանավորությամբ։ Սերիալը պատմում է խնդգնդիկների՝ գնդաձև էակների արկածների մասին, որոնք ապրում են Խնդգնդիկների աշխարհում, որը մեծ աշխարհից բաժանված է ծովով, անապատով, անտառով ու սարերով։ Խնդգնդիկներն ապրում են ընկերական կոլեկտիվով, զբաղվում են տարբեր ամենօրյա գործերով, երբեմն հայտնվում են տարօրինակ, ինչպես նաև ճգնաժամային իրավիճակների մեջ։ Հիմնական մասը կազմված է ավելի քան 450 սերիայից, որի մեջ կա ինչպես զվարճալի, այնպես էլ լուրջ և փիլիսոփայական թեմաներ, դրա համար մուլտֆիլմը նայում են թե երեխաները, թե մեծահասակները։ Սերիաների տևողությունը 6 րոպե 30 վայրկյանից մինչև 13 րոպե (տիտրերը և գրադրվագը ներառյալ)։ 2008 թվականի սեպտեմբերին մուլտֆիլմը հարմարեցվել է «The CW» ամերիկյան հեռուստաալիքով ցուցադրության համար՝ ստանալով «Kikoriki» վերնագիրը։ Մուլտֆիլմը ցուցադրվել է նաև 60 պետություններում, թարգմանվել է 15 լեզուներով, մուլտֆիլմի հանդիսատեսները կազմում են 50 մլն մարդ։


== Հիմնական պերսոնաժներ ==
Արտաքնապես բոլոր խնդգնդիկներն իրար նման են։ Հիմնական հերոսներին կարելի է բաժանել տարիքային 2 խմբի. Երեխաներ (Նյուշա, Բարաշ, Կրոշ, Յոժիկ և Բիբի) և մեծահասակների (Կար-Կարիչ, Սովունյա, Կոպատիչ, Պին և Լոսյաշ)։ Երեխաները հիմնականում խաղում են և զվարճանում, իսկ մեծերը զբաղվում են գործերով՝ մեկը գիտական հետազոտություններով, մյուսը՝ տեխնիկայով, իսկ ոմանք գյուղատնտեսությամբ։ Մեծերը հատուկ ձևով հոգ են տանում փոքրերի նկատմամբ, իսկ երեխաները հարգում են մեծերին։


== Ծանոթագրություններ ==
Նոր Օռլեանի Լոյոլայի համալսարան

Նոր Օռլեանի Լոյոլայի համալսարան (անգլ.՝ Loyola University New Orleans) ճիզվիտների մասնավոր համալսարան Նոր Օռլեանում (Լուիզիանա, ԱՄՆ)։ Ի սկզբանե հիմնադրվել է 1904 թվականին որպես Լոյոլայի քոլեջ, 1912 թվականին դարձել է համալսարան։ Հաստատությունը կրում է ճիզվիտների պաշտպան Սուրբ Իգնացիուս Լոյոլացու անունը։


== Արտաքին հղումներ ==
Պաշտոնական կայք
Ֆիշախ

Ֆիշախ (գերմ.՝ Fischach), կոմունա Գերմանիայում, Բավարիա երկրամասում։
Մտնում է Աուգսբուրգի շրջանի կազմի մեջ։ Գտնվում է Շվաբիա վարչական շրջանի ենթակայության տակ։ Բնակչությունը 4568 մարդ է (ըստ 2010 թվականի դեկտեմբերի 31ի տվյալների)։ Տարածքը 30.10 կմ² է։ Պաշտոնական կոդը՝ 09 7 72 141։


== Պատկերասրահ ==

		


== Ծանոթագրություններ ==


== Արտաքին հղումներ ==
պաշտոնական կայք
Բոշատ

Բոշատ, գյուղ Արևմտյան Հայաստանում, Դիարբեքիրի վիլայեթի Սիլվանի գավառակում։ Գտնվում էր Բաթման գետի վտակներից մեկի աջ ափին, սարահարթի վրա։


== Պամտություն ==
1895 թվականի ջարդերի ժամանակ թուրքերը հարձակվել են հայերի և ասորիների վրա։ 1915-1916 թվականներին նրանց տեղահանել են և ոչնչացրել։


== Բնակչություն ==
XX դարի սկզբին ուներ 75 տուն քուրդ, 45 տուն նեստորական ասորի և 20 տուն հայ բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Սարիքյոյ

Սարիքյոյ, գյուղ Օսմանյան կայսրությունում, Տրապիզոնի վիլայեթի Ջանիկի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
Շարվածք (այլ կիրառումներ)

Շարվածք պոլիգրաֆիայում,

Տպագրական կաղապարների պատրաստման համար պոլիգրաֆիական տպատառերից տեքստի տողեր կազմելու գործընթաց։ Տարբերում են ձեռքի, մեքենայացված և ավտոմատացված շարվածքներ։ Լինում է տպագրական (բաղկացած է առանձին լիտերներից կամ միաձույլ տողերից, օգտագործվում է որպես բարձր տպագրության, կաղապար) և լուսագրաֆիկական (լուսաշարվածք)՝ տեքստը գրանցվում է լուսազգայուն նյութի վրա (նեգատիվների կամ դիապոզիտիվների տեսքով), օգտագործվում է տպագրության բոլոր եղանակների համար լուսամեխանիկական տպագրական կաղապարներ պատրաստելիս։
Շարված սյուներ, էջեր կամ տեքստի շարվածքի տպագրական կաղապար։
Ֆրեմոնտ շրջան (Այդահո)

Ֆրեմոնտ շրջան (անգլ.՝ Fremont County), ԱՄՆ Այդահո նահանգի 44 վարչական միավորներից մեկը։ Ընդհանուր տարածությունը 4.836 կմ² է, բնակչությունը՝ 11.819 մարդ (2010 թ. տվյալներով)։ Շրջկենտրոնն է Սենտ Էնթոնի բնակավայրը։ Կազմավորվել է 1893 թ.։
Հիալուրոնաթթու

Հիալուրոնաթթու, թթու մուկոբազմաշաքար։ Մոլային զանգվածը՝ 200000—500000 և ավելի։ Լայնորեն տարածված է մարդու և կենդանիների հյուսվածքներում, պարունակվում է մաշկում, ձուսպային հեղուկում, ձվաբջիջների թաղանթներում, տարբեր բակտերիաների պատիճներում։ Շարակցական հյուսվածքի հիմնական նյութի բաղադրամասն է, ապահովում է հյուսվածքային տարրերի և բջիջների սոսնձումը։ Բարձր մածուցիկության շնորհիվ Հիալուրոնաթթվի լուծույթներն ընդունակ են իջեցնելու հյուսվածքների թափանցելիությունը և խոչընդոտելու ախտածին մանրէների ներթափանցմանը։ Հիալուրոնաթթվի ֆերմենտային հիդրոլիզն իրականանում է հիալուրոնիդազ ֆերմենտով։
Երաժշտական հին գիմնազիա

Երաժշտական հին գիմնազիա (բուլղար․՝ Стара музикална гимназия), ներկայումս լքված պատմական շինություն է Ռուսեում, Բուլղարիա, գտնվում է Բորիսով փողոց 33 հասցեում, որը ենթադրվում է դառնալ մշակույթի և արվեստի մասնավոր կենտրոն։
Շենքը կառուցվել է 1900-1901 թվականներին, Ռուսեի բողոքական համայնքի կողմից` գերմանական բողոքական դպրոցի, ինչպես նաև` դրա մանկապարտեզի ու մանկատան կողմից օգտագործելու նպատակով։ Միջոցներն ապահովվել են տեղի քահանա Թեոդոր Վանդերմանի կողմից։ Չորսհարկանի կառույցը նախագծվել է ճարտարապետ Ուդո Ռիբաուի կողմից և կառուցվել է ինժեներներ Թոդոր Տոնևի և Ներբախի վերահսկողությամբ։ Նախագծված է էկլեկտիզմի ոճով` նեոդասականության և նեոգոթիկայի համադրությամբ և հյուսիսեվրոպական ազդեցությամբ։
Գերմանական դպրոցը բացվել է 1905 թվականի հոկտեմբերի 5-ին և 1909 թվականին Բուլղարիայի էկոնոմիկայի նախարարության կողմից հայտարարվել է որպես Բիզնեսի միջնակարգ դպրոց։ Այնտեղ էին հաճախում ոչ միայն գերմանական գաղութի ընտանիքների, այլև` տեղի վաճառականների երեխաները։ Առաջին համաշխարհային պատերազմի ընթացքում, 1918 թվականի սեպտեմբերի 28-ին դպրոցը, որպես գերմանական սեփականություն, բռնագրավվել է Բուլղարիայի իշխանությունների կողմից։ Չնայած այն տուժել էր ռումինական կրակահերթերից, պատերազմից հետո այն վերականգնվել է և ծառայել է որպես ֆրանսիական Սբ. Ժոզեֆ արական դպրոցի, Պյոտր Բերոն ավագ դպրոցի (1935 թվականից սկսած), Պետական տեխնոլոգիական համալսարանի և մեքենաշինության դպրոցի շենք։ Այնուհետև այն սկսել է օգտագործվել Ռուսեի երաժշտական գիմնազիայի կողմից։ 1973 թվականին հայտարարվել է որպես մշակութային հուշարձան։
Մեծապես վնասվելով 1977 թվականի Բուխարեստի երկրաշարժից` շենքը լքվել է և ավերվել։ 2007 թվականի ապրիլին աճուրդով ձեռք է բերվել Բոբոկով եղբայրների կողմից։ Երկու եղբայրները նախատեսում են 1.000.000 եվրո ներդնել` շենքը վերականգնելու և այն մշակույթի և արվեստի կենտրոն դարձնելու համար։
Շինության կողքին է գտնվում Ռուսեի բապտիստական եկեղեցին։


== Պատկերասրահ ==

		
		


== Հղումներ ==
Грънчарова Наталия (2005-11-05)։ «От правителствено решение зависи съдбата…» (Bulgarian)։ Бряг։ Արխիվացված է օրիգինալից 2007-09-30-ին։ Վերցված է 2007-04-28 
Терзиева Цветелина (2006-04-06)։ «Братя Бобокови купиха музикална гимназия» (Bulgarian)։ Стандарт։ Արխիվացված է օրիգինալից 2007-09-30-ին։ Վերցված է 2007-04-28 
«Реставрираната Музикална гимназия ще бъде новия дом на културата и изкуството в Русе» (Bulgarian)։ Областен управител на Област Русе։ 2006-04-06։ Արխիվացված է օրիգինալից 2007-09-28-ին։ Վերցված է 2007-04-28
Պիտեր Բրեյգել Կրտսեր

Անվան այլ կիրառումների համար տե՛ս՝ Բրեյգել (այլ կիրառումներ)Պիտեր Բրեյգել Կրտսեր (1564, Բրյուսել, Բելգիա - հոկտեմբերի 10, 1638(1638-10-10), Անտվերպեն, Բրաբանտ, Հաբսբուրգյան Նիդերլանդներ), նիդերլանդացի (ֆլամանդացի) նկարիչ։ Պիտեր Բրեյգել Ավագի որդին։ Բրեյգելների նկարչական ընտանիքից։


== Կենսագրություն ==
Պիտերը հայտնի նկարիչ Պիտեր Բրեյգել Ավագի 3 որդիներից ավագն էր։ 1578 թվականին մոր մահից հետո նկարչի երեխաներին՝ Պիտերին, Յանին և Մարիին դաստիարակում էր տատիկը։
Պիտերը իր ստեղծագործական ուղին սկսել է հոր նկարները պատճենելով, սակայն արդյունքում մշակեց սեփական ձեռագիրը։ Երբ մահացավ հայրը, կրտսեր Պիտերը 4 տարեկան էր։ Մի քանի տարի անց երիտասարդն սկսեց ինքնուրույն աշխատել հոր էսքիզների վրա։ Սկզբնական շրջանում պատճենում էր նրա կտավները, այնուհետև սկսեց իր սեփական աշխատանքները ստեղծել, մշակեց իր ոճը․ նրա գույներն ավելի վառ էին, իսկ պատկերները՝ հստակ։ Ստեղծագործական կարիերայի սկզբում Պիտեր Բրեյգել կրտսերը տարվել էր Ահեղ դատաստանի սյուժեներով և դժողքի սարսափների, սատանաների և վհուկների պատկերմամբ։ Իր ստեղծագործությունների համար ստացավ «Դժոխային» մականունը։ Հետագայում նա որոշ չափով «փափկացրեց» իր ոճը՝ հրաժարվելով Բոսխին հատուկ մոտիվներից (չնայած այն փաստին, որ իսպանական արքա Ֆիլիպ II-ն իր ննջարանում կախել էր հենց Բոսխի կտավները)։ Պիտեր Բրեյգել կրտսերն սկսեց ստեղծել կտավներ, որոնք գրեթե հոր աշխատանքների պատճեններն էին։ Այս ամենը չխոչընդոտեց նրա հայտնի դառնալուն։ Իսկ դետալների նկատմամբ նրա ուշադիր լինելը և հետաքրքրությունը մարդկային կյանքի ամենասովորական դրսևորումների նկատմամբ, օրինակելի են դարձել։ Նրա ստեղծագործությունները դարձել են ժողովրդական կյանքի իսկական հանրագիտարան։
Պիտեր Բրեյգելի աշակերտներից է եղել Գոնսալես Կոկսը։
Բրեյգելը պատկերել է գյուղական և քաղաքային վարպետների կյանքը և իր երկրի բնությունը։


== Ծանոթագրություններ ==


== Արտաքին հղումներ ==
Պիտեր Բրեյգել Կրտսերի կենսագրականը և գործերը (անգլ.)
Պիտեր Բրեյգել Կրտսերի գործերը abcgallery.com կայքում (անգլ.)
Ստեփանոս Աբդլմսեհի Արծրունի

Անվան այլ կիրառումների համար տե՛ս՝ Ստեփանոս (այլ կիրառումներ)Ստեփանոս Արծրունի, (ծննդյան և մահվան թվականներն անհայտ, 11-րդ դար), վարդապետ, Վասպուրականի Ամյուկ բերդի իշխան Աբդլմսեհ Ա Արծրունու որդին։ Ստեփանոս վարդապետի եղբայրներն են՝ Ամյուկի իշխան Թոռնիկ Բ-ն և Դավիթ ու Գրիգոր կրոնավորները։


== Աղբյուրներ ==
«Պատմություն Արծրունյաց տան», Թովմա Արծրունի, Դ. ժբ.
«Հայրենիքին մատուցած ծառայությունների համար» 2-րդ աստիճանի շքանշանի ասպետների ցանկ

Ստորև ներկայացված է «Հայրենիքին մատուցած ծառայությունների համար» 2-րդ աստիճանի շքանշանի ասպետների ամբողջական ցանկը։


=== 2014 թվական ===


=== 2015 թվական ===


== Ծանոթագրություններ ==
Սամբաիբա

Սամբաիբա (պորտ.՝ Sambaíba), համայնք Բրազիլիայի Հյուսիսարևելյան տարածաշրջանում՝ Մարանիան նահանգի կազմում։ Գտնվում է Մարանիան նահանգի արևելյան մարզում։ Մտնում է Շապադաս դաս Մանգաբեյրաս գավառի կազմի մեջ։ Բնակչությունը կազմում է 4905 մարդ՝ 2006 թվականի տվյալներով։ Գրավում է 2 478,569 կմ² տարածք։ Բնակչության խտությունը՝ 2,0 մարդ/կմ²։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 48.006.023,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 9.472,38 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,609 (տվյալները ՄԱԿ-ի զարգացման ծրագրի)
Սաթովլե

Սաթովլե (վրաց.՝ სათოვლე), գյուղ Վրաստանում։ Գտնվում է Մցխեթ-Մթիանեթ մարզի Մցխեթի շրջանում։


== Դիրք ==
Գտնվում է ծովի մակարդակից 920 մետր բարձրության վրա։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 1 մարդ։


== Ծանոթագրություններ ==
Ուտրերա

Ուտրերա (իսպ.՝ Utrera), համայնք Իսպանիայում, մտնում է Սևիլյա նահանգի մեջ և Անդալուզիա ինքնավար համայնքի կազմի մեջ։ Համայնքը գտնվում է Բախո Գվադալկիվիր նահանգի կազմում։ Տարածքը զբաղեցնում է 681,34 կմ2։ Բնակչությունը 50 202 մարդ (ըստ 2008 թվականի մարդահամարի)։

		
		


== Արտաքին հղում ==
Պաշտոնական կայք Archived 1999-01-25 at the Wayback Machine.
Web oficial del Ayuntamiento de Utrera Archived 1999-01-25 at the Wayback Machine.
Utrempresa.com — Portal informativo y comercial sobre Utrera
Web del Consejo Local de Hermandades y Cofradías de Utrera Archived 2013-06-09 at the Wayback Machine.
Web que conmemora el V centenario de la llegada de la Virgen de Consolación a Utrera Archived 2013-11-09 at the Wayback Machine.
Utrera Digital — Toda la actualidad de Utrera
Información de actualidad, opinión y muchos otros temas sobre Utrera
Información sobre Utrera Archived 2008-02-08 at the Wayback Machine.
Escuela municipal de fútbol Archived 2013-05-29 at the Wayback Machine.
TauroUtrera — Asociacion de Profesionales y Aficionados Taurinos de Utrera Archived 2018-12-28 at the Wayback Machine.
Una forma diferente de ver la ciudad
Feria del Libro
(9952) 1991 AK

(9952) 1991 AK, աստերոիդ աստերոիդների հիմնական գոտում։ Հայտնաբերվել է 1991 թվականի հունվարի 9-ին Մասարու Արաիի և Հիրոսի Մորիի կողմից Յորիում։
Միջին հեռավորությունը Արեգակից կազմում է 2,654768 ա. մ., առավելագույնը մոտենում է 2,5406 ա. մ. հեռավորության վրա և հեռանում 2,7689 ա. մ.։ Արեգակի շուրջ մեկ ամբողջական պտույտ է կատարում 1579,93 երկրային օրվա ընթացքում, իր ուղեծրով շարժվելով միջինում 0,227858 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,93° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9952) 1991 AK աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Գլոք (ատրճանակ)

Գլոք, «Glock Ges.m.b.H» ընկերության Ավստրիայի զինված ուժերի պահանջների համար նախագծած և արտադրվող՝ կարճ հետահարումով, կողպվող փակաղակով, պոլիմերային կմախքով կիսաավտոմատ ատրճանակների շարք է։ Գլոքը ընկերության առաջին նախագիծն է եղել։ Արդյունքը եղել է հաջող և հարմար կիրառման համար, և արդյունքում 1982 թվականից ընդգրկվել է ավստրիական բանակի և ռազմական ոստիկանության սպառազինության մեջ՝ Р80 անվանումով։ Հետագայում, Գլոք ընկերության ատրճանակները հայտնի են դարձել իրենց մարտական որակների պատճառով։ Զենքը հուսալիության և անվտանգության փորձարկումներ է անցել և լայն տարածում է ստացել աշխարհով մեկ։ Այժմ գոյություն ունեն ատրճանակի շատ տարբերակներ, որոնք օգտագործում են տարբեր փանփուշտներ։
Սկզբնական շրջանում շուկան կասկածով էր վերաբերվում պոլիմերային կարկասով զենքի երկարակեցությանը ու հուսալիությանը։ Անհանգստացնում էր նաև այն, որ օդանավակայանների մետաղի դետեկտորները չեն  կարողանալու որոշել զենքի առկայությունը։ Բայց Գլոք ատրճանակները դարձել են ընկերության ամենաշահութաբեր գիծը, այն օգտագործում են, անվտանգության գործակալությունները, 48 երկրի ազգային զինված և ոստիկանական ուժերը։ Ատրճանակաները մեծ ժողովրդականություն են վայելում նաև քաղաքացիական բնակչության շրջանում։ Օգտագործվում են մրցակցային, սպորտային և ինքնապաշտպանական նպատակներով։


== Գլոք ատրճանականեր ==


== Գրականություն ==


== Ծանոթագրություններ ==
Զյունխինգ

Զյունխինգ (գերմ.՝ Sünching), կոմունա Գերմանիայում՝ Բավարիա երկրամասում։
Ենթարկվում է Վերին Պֆալցի վարչական կենտրոնին։ Մտնում է Ռեգենսբուրգ շրջանի կազմի մեջ։ Բնակչությունը կազմում է 1898 մարդ (դեկտեմբերի 31, 2010 թվական)։ Զբաղեցնում է 19,41 կմ² մակերես տարածք։ Պաշտոնական կոդ՝ 09 3 75 201։


== Ծանոթագրություններ ==


== Արտաքին հղումներ ==
Պաշտոնական կայք
Արփա-Սևան

Արփա-Սևան, «Արփասևանշին» շինարարական կազմակերպությունը հիմնադրվել է 1969 թ. և 1998 թ. վերակազմավորվել «Արփա-Սևան» ԲԲԸ-ի։


== Ծանոթագրություններ ==
Տուգաևո (գյուղ, Բուրաևսկի շրջան)

Անվան այլ կիրառումների համար տե՛ս՝ ՏուգաևոՏուգաևո (ռուս.՝ Тугаево, բաշկիրերեն՝ Туғай), գյուղ Ռուսաստանի Բաշկորտոստան հանրապետության Բուրաևսկի շրջանի կազմում։
Բնակչությունը 2009 թվականին գրանցված տվյալներով կազմում էր 235 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մալիշևի տուն

Մալիշևի տուն (ռուս.՝ Дом Малышева), պատմական շենք Պուշկին քաղաքում։ Կառուցվել է 1854 թվականին։ Տարածաշրջանային նշանակության մշակութային ժառանգության օբյեկտ է։ Գտնվում է Սրեդնայա փողոցի թիվ 17/6 տանը, Օրանժերեյնայա փողոցի անկյունում։


== Պատմություն ==
Տունը կառուցվել է 1822-1825 թվականներին ճարտարապետ Վասիլի Ստասովի նախագծով, որը միաժամանակ զբաղված էր հարևան Մեծ ջերմոցի կառուցմամբ։ Հայտնի է, որ 1840 թվականին տան առաջին հարկում եղել է պանդոկ։ 1858 թվականին տունը պատկանել է առևտրական Ալեքսանդր Իվանովիչ Մալիշևին, որտեղից էլ գալիս է տան անվանումը։ Հետագայում տունը պատկանել է պալատական ​​վարչակազմին, այնտեղ բնակվել են պալատական ​​աշխատողներ։ 1870-ական թվականներին շենքում կառուցվել է նոր ճակատային մուտք, սանդուղք, ինչպես նաև կցակառույց Օրանժերեյնայա փողոցում (ներկայիս հասցեն`Օրանժերեյնայա փողոց 4)։ 1896-1920 թթ. տան առաջին հարկի յոթ սենյակներից բաղկացած բնակարանում, որոնցից երկուսն օգտագործվել են գրասենյակի համար, ապրել է Պալատական կառավարման  ճարտարապետ Սիլվիո Դանինին։ Երկրորդ հարկի կեսը հատկացվել է պալատական Զնամենսկայա եկեղեցու քահանային։ Հոկտեմբերյան հեղափոխությունից հետո տունը վերակառուցվել է, բնակարանների թիվն աճել է և դեռևս մնում է բնակելի։


== Ճարտարապետություն ==
Շենքն արժեքավոր է որպես ճարտարապետ Վասիլի Ստասովի կողմից փողոցի անկյունի քաղաքաշինական լուծում։ Շենքը կառուցված է ուշ կլասիցիզմի ոճով։ Այն ներդաշնակ է Մեծ ջերմոցի տեսքին։ Օրանժերեյնայա փողոցի երկայնքով երկու շենքերն էլ ունեն նմանատիպ քարե պարիսպ։ Տունը ունի Г-աձև տեսք, երկհարկանի է, ունի բարձր նկուղ։ Առաջին հարկը վերջնամշակված է ռուստաքարով, իսկ պատուհանների որմնախորշերը հասնում են մինչև պատի խորք։ Երկրորդ հարկի պատուհանները զարդարված են զարդաքիվերով։


== Գրականություն ==
Семенова Г. В. Царское Село: знакомое и незнакомое. - М.: Центрполиграф, 2009. - С. 304-305. - 638 с. - ISBN 978-5-9524-4249-8.
Тыжненко Т. Е. Василий Стасов. - Л.: Лениздат, 1990. - С. 49.
Козлов А.В. Сильвио Данини: материалы к творческой биографии. - СПб.: КОЛО, 2010. - 240 с.


== Ծանոթագրություններ ==


== Արտաքին հղումներ ==
«Средняя 17 / Оранжерейная 6. Дом Малышева»։ Энциклопедия Царского Села։ Արխիվացված է օրիգինալից 2018-07-02-ին։ Վերցված է 2018-07-01 
«Дом Малышева - Жилой дом дворцового управления»։ citywalls.ru։ Արխիվացված է օրիգինալից 2018-07-02-ին։ Վերցված է 2018-07-01
Օտտո ֆոն Ֆելդման

Օտտոն ֆոն Ֆելդման (գերմ.՝ Otto von Feldmann, օգոստոսի 6, 1873(1873-08-06), Բեռլին, Գերմանական կայսրություն - մայիսի 20, 1945(1945-05-20), Հաննովեր, Պրուսիայի ազատ պետություն, Նացիստական Գերմանիա), գերմանական սպա և քաղաքական գործիչ։ 


== Ծանոթագրություններ ==
Սվիփի (Մեստիայի շրջան, Ցխումարիս)

Սվիփի (վրաց.՝ სვიფი), գյուղ Վրաստանում։ Գտնվում է Սամեգրելո-Զեմո Սվանեթ մարզի Մեստիայի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 123 մարդ։


== Ծանոթագրություններ ==
Կրոնն Ադրբեջանում

Կրոնն Ադրբեջանում գերազանցապես ներկայացված է շիա իսլամով։ Մուսուլման բնակչության հարաբերության վերաբերյալ կան տարբեր տվյալներ․ այսպես, ԿՀՎ՝ 91.6%, Բերկլիի կենտրոն (2012)` 93.4%, Pew հետազոտությունների կենտրոն (2009)՝ 99.2%Գերակշում են Շիա ճյուղի հետևորդները (ըստ Բերքլիի կենտրոնի՝ 85% (2012)), մնացած 15%-ը դավանում են սուննի ճյուղին, տարբերությունները ավանդաբար կտրուկ չեն եղել։ Շիաների մեծ մասը պատկանում է Շիա իսլամի Ջաֆարիական մազհաբ կրոնաիրավագիտական դպրոցին։ Խորհրդային աթեիստական քաղաքականության տասնամյակների ազդեցության հետևանքով՝ կրոնական պատկանելությունը Ադրբեջանում բառական է և մուսուլմանական ինքնությունը ավելի շատ հիմնված է մշակութային, էթնիկական քան կրոնական գործոններով։ Ավանդաբար Բաքվի և Լենքորանի հարևան գյուղերը համարվում են շիաիզմի պատվար։ Լեզգիաբնակ որոշ հյուսիսային շրջաններում սուննի իսլամը գերիշխող կրոն է։ Բնակչության մնացած մասը պատկանում են այլ հավատքների կամ ոչ կրոնական են, չնայած նրանք պաշտոնապես ներկայացված չեն։
Ադրբեջանը աշխարհիկ պետություն է․ ըստ Սահմանադրության 48-րդ հոդվածի՝ յուրաքանչյուր ոք կարող է ազատ երկրպագել, ընտրել հավատք, կամ չընտրել ոչ մեկը, և արտահայտել իր տեսակետը։


== Ծանոթագրություններ ==


== Արտաքին հղումներ ==
Albanian-Udi Church restablished(չաշխատող հղում)
Vatican in Baku
North American Azerbaijani Network - an organization of over 90 groups and churches committed to seeing the Azerbaijani people reached with the gospel of Jesus Christ.
Charles, Robia: "Religiosity in Armenia, Georgia and Azerbaijan" in the Caucasus Analytical Digest No. 20
Ֆրոլովո (գյուղ, Ուգրանսկի շրջան)

Անվան այլ կիրառումների համար տե՛ս՝ ՖրոլովոՖրոլովո (ռուս.՝ Фролово), գյուղ Ռուսաստանի Սմոլենսկի մարզի Ուգրանսկի շրջանի կազմում։
Բնակչությունը 2007 թվականին գրանցված տվյալներով կազմում էր 16 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Միներագրաֆիա

Միներագրաֆիա ( լատիներեն minera — հանքանյութ և գրաֆիա), միներալոգիայի բաժին, ուսումնասիրում է հանքանյութերի և հանքային միներալների բաղադրությունն ու կառուցվածքը մի շարք յուրահատուկ մեթոդների (ինչպես սուբյեկտիվ, այնպես էլ օբյեկտիվ) օգնությամբ։ Դրանք են՝ անդրադարձվող լույսի օգտագործման վրա հիմնված (անդրադարձման ունակության և պտտման հատկությունների հետազոտման), ֆիզիկական (միկրոկարծրության, մագնիսականության որոշման), քիմիական (միկրոքիմիական փորձարկումների, ստրուկտուրային կերագծման, դրոշմային) մեթոդները։ Տերմինն առաջարկել է Ուայթհեդը՝ (Whitehiad) 1917 թվականին։
1475

1475 թվական, ոչ նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 1475 թվականն է, 
XV դարի 75-րդ տարին։


== Դեպքեր ==


== Ծնունդներ ==
Մարտ 6 - Միքելանջելո Բուոնարոտտի, իտալացի քանդակագործ, պոետ (վ. 1564)


== Մահեր ==
Մոլդովայի շրջան

Մոլդովա (ռում. Moldova), Կենտրոնական Եվրոպայի պատմական շրջան, Մոլդովական իշխանություն նախկին տարածքը ընդգրկել է Ռումինիան, Մոլդովան և Ուկրաինան։ Մոլդովական իշխանության մեջ մտել են Բեսարաբիան, Բուկովինան, Մոլդովան և Բուջակին։ Հայտնի է նաև որպես Բոգդանիա, Մոլդովա անվանումը օսմանցիները տվել են գահակալաց Բոգդան իշխանի անունից, որը նախկին Ռուսիա թագավորության հարավ-արևմտյան տարածքում հիմնադրել է  առանձին իշխանություն։ Սակայն իշխանության պատմական  անվանումը՝ Ռուսո-Վալախիա կամ Մոլդովա, 1359-1365 թվականներին գահակալած Բոգդան իշխանի անունմ են օգտագործել օսմանցիները։


== Պատմություն ==
Բոգդանիա (Մոլդովա), Էֆլակ (Վալախիա)  և Էրդել (Տրանսիլվանիա) տարածաշրջաններն անվանում են Ռուսո-Վալախիա և Մոլդովա։ 13-14-րդ դարերում Մոլդովական իշխանությունը մտել է Ռուսիա թագավորության կազմի մեջ, դեռ թագավոր Դանիիլի և նրա որդի Լվայի օրոք։ 1334 թվականին Ռուսիայի թագավոր Յուրի II օրոք հիշատակվում է հավատարիմ մեծատոհմիկ Ալեքսանդր Մոլդովովիչ, որը այդ ժամանակ գահակալել է Ռուսո-Վալախիայում։ Ռուսիա թագավորության անկումից հետո նրա հարավային մասում 14-րդ դարում տեղի իշխանների և հունական ասպետության շնորհիվ ձևավորվեց Մոլդովական իշխանութթյունը (Ռուսո-Վալախիա), որը սկզբից կախվածության մեջ էր գտնվում Հունգարիայի թագավորից, Ռուսիայից և Լեհաստանի՝ Լյուդովիկ թագավորից, իսկ 1387 թվականին լավ հարաբերություններ հաստատվեցին Լեհաստանիի թագավորի հետ և այս տարածքները վերանվեցին Ռուսիա, իսկ Օսմանական կայսրության տարածքները գրավելուց հետո՝ Բոգդանիա։ Բացի դրանից՝ այդ ժամանակի թուրքական պատմական աղբյուրներում հիշատակվում է՝ Մոլդովայի կամ Բոգդանական Վալախիայի, Սև Բոգդանիա  անվանումները։ Ավելի ուշ Բոգդանիայի մի մասը Պրուտ գետից արևմուտք անցավ Էֆլակի (Վալախիային), 1859 թվականին ձևավորվեց Ռումինական թագավորությունը։ Դրան ժամանակին միացավ Տրանսիլվանյան, որը օսմանցիները անվանում էին Էրդել։ Բոգդանիայի մի հատված, Պրուտ գետից արևմուտք բռնազավթել էր Ռուսական կայսրությունը, որը 1218 թվականին ստացավ Բեսարաբիա անվանումը։ Այսպիսով, որոշվեցին այժմյան Ռումինիայի և Մոլդովայի սահմանները։


== Ծանոթագրություններ ==
Պեևեկեսե

Պեևեկեսե (էստ․՝ Pääväkese), գյուղ Էստոնիայի Պիլվամաա նահանգի Օռավա շրջանում։
2011 թվականի տվյալներով գյուղում բնակվում էր 5 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Քարնի շրջան (այլ կիրառումներ)

Քարնի շրջան, կարող է վերաբերել՝

Քարնի շրջան - ԱՄՆ Կանզաս նահանգի 105 վարչական միավորներից մեկը
Քարնի շրջան - ԱՄՆ Նեբրասկա նահանգի 93 վարչական միավորներից մեկը
Ալեքսեյ Օրժել

Ալեքսեյ Օրժել (ուկրաիներեն՝ Олексій Анатолійович Оржель; հունվարի 26, 1984(1984-01-26), Կիև, Ուկրաինական ԽՍՀ, ԽՍՀՄ), ուկրաինացի հասարակական և քաղաքական գործիչ։ Վառելիքաէներգետիկ համալիրի փորձագետ։ Արդյունավետ կարգավորման գրասենյակի «Էներգետիկա» հատվածի ղեկավար (BRDO)։
Ուկրաինայի 9-րդ գումարման Ժողովրդական պատգամավոր «Ժողովրդի ծառա» կուսակցությունից։ 2019 թվականի օգոստոսի 29-ից էներգետիկայի և շրջակա միջավայրի պաշտպանության նախարար


== Կենսագրություն ==
Ավարտել Է Կիևի պոլիտեխնիկական ինստիտուտի էներգախնայողության և էներգոմենեջմենտի ինստիտուտը, ստացել «էներգետիկ Մենեջմենթ» մասնագիտության մագիստրոսի աստիճան։ Մասնակցել է մասնագիտացված կոնֆերանսների և սեմինարների։
2006 թվականից մինչև 2014 թվականը աշխատել է էներգետիկայի ոլորտում ազգային կարգավորչի տարբեր պաշտոններում։ 2014 թվականից աշխատում է մասնավոր հատվածում։
Ուկրաինայի վերականգնվող էներգետիկայի ասոցիացիայի նախագահ։
«Ժողովրդի ծառա» կուսակցության ժողովրդական պատգամավորների թեկնածու 2019 թվականի խորհրդարանական ընտրություններում, 16-րդը՝ ցուցակում։
2019 թվականի օգոստոսի 29-ից էներգետիկայի և շրջակա միջավայրի պաշտպանության նախարար Գոնչարուկի կառավարությունում։


== Ծանոթագրություններ ==


== Արտաքին հղումներ ==
Алексея Оржеля Ֆեյսբուքում
Верховна Рада України Archived 2019-08-30 at the Wayback Machine.(ուկր.)
Оржель Алексей Анатольевич Слово и Дело
Լեխի Լանդսբերգ (այլ կիրառումներ)

Լեխի Լանդսբերգ, կարող է վերաբերել՝

Լեխի Լանդսբերգ - կոմունա Գերմանիայի Բավարիա երկրամասում
Լեխի Լանդսբերգ - շրջան Գերմանիայում
Չանյարալ (նահանգ)

Չանյարալ (իսպ.՝ Provincia de Chañaral), նահանգ Չիլիի Ատակամա տարածաշրջանում։ Վարչական կենտրոնն է Չանյարալ քաղաքը։ Նահանգը ղեկավարում է նախագահի կողմից նշանակված նահանգապետը։ Որպես նահանգ Չանյարալն հանդիսանում է Չիլիի երկրորդ մակարդակի վարչական միավոր, որը իր հերթին բաժանվում է համայնքների (comunas)։ Ներառում է 2 համայնք.

Չանյարալ
Դիեգո դե Ալմագրո


== Աշխարհագրությունը և բնակչություն ==
Չիլիի Ազգային վիճակագրական ծառայության 2002 թվականին կատարված մարդահամարի տվյալներով նահանգում բնակվում է 32 132 մարդ, բնակչության խտությունը կազմում է 1,31 մարդ/կմ²։
Չանյարալ նահանգի տարածքի ընդհանուր մակերեսը կազմում է 24 436,2 կմ²։


== Տես նաև ==
Չիլիի վարչական բաժանում


== Ծանոթագրություններ ==


== Արտաքին հղումներ ==
Չանյարալ նահանգի պաշտոնական կայքը (իսպ.)
Դուգլաս Ուիք

Դուգլաս Ուիք (անգլ.՝ Douglas Wick, ապրիլի 7, 1954(1954-04-07), ԱՄՆ)՝ ամերիկացի պրոդյուսեր, 2000 թվականի «Օսկար» մրցանակի դափնեկիր «Գլադիատոր» լավագույն ֆիլմի համար, մասնակցել է նաև «Ստյուարտ Լիթլ» և «Գեյշայի հուշերը» ֆիլմերի ստեղծման գործում։


== Վաղ կյանք ==
Ուիք Դուգլասը ծնվել է դերասանուհի Մերի Ջեյնի (Վուդս) և ԱՄՆ-ի տեղեկատվական USIA գործակալության տնօրեն Չարլզ Ց. Ուիքի ընտանիքում։


== Կարիերա ==
1979 թվականին Ուիքը ստացել է իր առաջին առաջարկը ֆիլմում աշխատելու համար, երբ նա պրոդյուսերի օգնական է աշխատել Ալան Պակուլայի «Սկսել սկզբից» ֆիլմում։ Որպես պրոդյուսեր, Ուիքի առաջին ինքնուրույն աշխատանքը եղել է 1988 թվականի «Գործարար աղջիկ» ֆիլմը։ Հաջորդ՝ «Գայլ» ֆիլմում աշխատել է Մայք Նիկոլսի հետ, ով նկարահանել է «Գործարար աղջկան», ապա 1996 թվականին նա դարձել է «Կախարդանք» ֆիլմի պրոդյուսերը։
1999 թվականին Ուիքը թողարկում է իր «Ընդհատված կյանքը» ֆիլմը, որը դրական էր գնահատվել քննադատների կողմից, և մեծ հավասույթներով «Ստյուարտ Լիթլ» ֆիլմը։ Հաջորդ տարի Ուիքին մեծ հաջողություններ է բերել Գլադիատոր ֆիլմը։ Այս ֆիլմի համար Ուիքը ստացել է «Օսկար», «Ոսկե գլոբուս» և «BAFTA» մրցանակներ, և դրանք բոլորը հանձնվել են «լավագույն նկար»-ի համար։ 2000 թվականին Ուիքը նաև հեղինակել է գիտաֆանտաստիկ ժանրի «Անտեսանելի» ֆիլմը։
Հետագա մի քանի տարիների ընթացքում Ուիքը եղել է «Լրտեսական խաղեր», «Փիթեր Պեն» (Ջեյմս Մեթյու Բարրիի հեքիաթի մոտիվներով նկարահանված), «Ստյուարտ Լիթլ 2», «Ստյուարդ Լիթլ» սիքվելի և «Աստղի հետ հանդիպում» ֆիլմերի պրոդյուսերը։ Դուգլաս Ուիքը 2005 թվականին եղել է «Մորպեխի»,  «Գեյշայի հուշեր», ինչպես նաև «Կախարդը» և «Ստյուարտ Լիթլի» մեկ այլ սիքվելի՝ «Ստյուարտ Լիթլ 3։ Բնության կանչը» ֆիլմերի պրոդյուսերը։ Բացի այդ, 2006 թվականին Ուիքը ստեղծել է RV և «Անտեսանելի 2» ֆիլմերը, վերջինս «Անտեսանելի» ֆիլմի շարունակությունն է։
Ուիքը և Լյուսի Ֆիշերը դարձել են «Աշխարհի ամենաարբած շրջանը» և «Մեծն Գեթսբին» ֆիլմերի պրոդյուսերները։


== Անձնական կյանք ==
Դուգլաս Ուիքը ամուսնացած է Լյուսի Ֆիշերի հետ 1986-ից և նրանք ունեն 3 դուստր։


== Ֆիլմագրություն ==


== Պարգևներ ==
Օսկար

Լավագույն նկար
2000՝ ԳլադիատորՈսկե գլոբուս

Լավագույն նկար
1988՝ «Գործարար աղջիկ»
2000՝ «Գլադիատոր»BAFTA

Լավագույն ֆիլմ
2000 «Գլադիատոր»


== Ծանոթագրություններ ==
Կլդիսծկղարո (Ծաղվլի)

Կլդիսծկղարո (վրաց.՝ კლდისწყარო), գյուղ Վրաստանում։ Գտնվում է Շիդա Քարթլի մարզի Խաշուրի շրջանում։


== Դիրք ==
Գտնվում է ծովի մակարդակից 840 մետր բարձրության վրա։ Շրջկենտրոն Խաշուրից հեռու է 30 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 139 մարդ։


== Ծանոթագրություններ ==
Իլդեֆոնսո Ֆալկոնես

Իլդեֆոնսո Ֆալկոնես դե Սերրա (իսպ.՝ Ildefonso Falcones de Sierra, 1959, Բարսելոնա, Կատալոնիա, Իսպանիա), իսպանացի (կատալոնացի) իրավաբան, գրող։ Նրան համաշխարհային ճանաչում է բերել «Սուրբ Մարիամի տաճարը» պատմական վեպը։


== Կենսագրություն ==
Իլդեֆոնսո Ֆալկոնես դե Սերրան ծնվել է 1959 թվականին։ Երկար տարիներ զբաղվել է Բարսելոնայում իրավաբանությամբ։ Նա լայնորեն հետաքրքրվում է կատալոնական միջնադարյան իրավունքի և մշակույթի պատմությամբ։ 2006 թվականին լույս է տեսնում Ֆալկոնեսի «Սուրբ Մարիամի տաճարը» (La Catedral del Mar) պատմական վեպը, որի վրա հեղինակն աշխատել է շուրջ հինգ տարի։


== Ստեղծագործություններ ==
2006 - «Սուրբ Մարիամի տաճարը» (La catedral del mar)
2009 - «Ֆաթիմայի ձեռքը» (La mano de Fátima)
2013 - «Ազատության երգը» (La reina descalza)


== Արտաքին հղումներ ==
Իլդեֆոնսո Ֆալկոնես՝ «Սուրբ Մարիամի տաճարը» վեպի հեղինակը (Հարցազրույց) (իսպ.)


== Ծանոթագրություններ ==
(8134) Մինին

(8134) Մինին (անգլ.՝ Minin), աստերոիդ աստերոիդների հիմնական գոտում։ Հայտնաբերվել է 1978 թվականի սեպտեմբերի 26-ին Լյուդմիլա Ժուրավլյովայի կողմից Նաուչնիում։
Միջին հեռավորությունը Արեգակից կազմում է 2,426093 ա. մ., առավելագույնը մոտենում է 1,9603 ա. մ. հեռավորության վրա և հեռանում 2,8919 ա. մ.։ Արեգակի շուրջ մեկ ամբողջական պտույտ է կատարում 1380,26 երկրային օրվա ընթացքում, իր ուղեծրով շարժվելով միջինում 0,260821 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,31° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8134) Մինին աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ալժափար Աբիշև

Ալժափար Աբիշև (ղազ.՝ Әлжаппар Әбішев, հոկտեմբերի 15, 1907(1907-10-15), Karkaraly District, Կարագանդայի մարզ, Ղազախստանի ինքնավար սոցիալիստական խորհրդային հանրապետություն, ՌԽՖՍՀ - օգոստոսի 24, 2001(2001-08-24), Ալմաթի, Ղազախստան), ղազախ գրող, Ղազախական ԽՍՀ ժողովրդական գրող, ԽՍՀՄ գրողների միության անդամ։


== Կենսագրություն ==
Ծնվել է Կարկարալի շրջանի Ասպանտաու վայրում։ Վաղ մանկուց բատրակություն է արել, այդ պատճառով էլ զբաղվել է ինքնակրթությամբ։ Աշխատել է Կարագանդայի հանքահորերում։ 1939 թվականին ընդունվել է ԽՄԿԿ շարքերը։
Պատմվածքների և ակնարկների առաջին ժողովածուի հիմնական թեման Կարագանդայի հանքափորների աշխատանքն է («Անցափակում», 1936)։ Հեղինակել է նաև «Երիտասարդ սերունդ» վեպը, վիպակներ, 36 պիես, որոնցից շատերը բեմադրվել են Ղազախստանի Մուխտար Աուեզովի անվան պետական ակադեմիական թատրոնում։ Նրա «Ոչ, չեմ մեռնի ես» (1965) հերոսական դրաման արտացոլում է Ղազախստանի կոմկուսի Կենտկոմի առաջին քարտուղար Լևոն Միրզոյանի և ղազախական խորհրդային գրականության հիմնադիր Ս. Սեյֆուլլինի բարեկամությունը։ Մահացել է 2001 թվականին։


== Պարգևներ ==
Հոկտեմբերյան հեղափոխության շքանշան (21.10.1977)
Աշխատանքային կարմիր դրոշի շքանշան (03.01.1959)
Ժողովուրդների բարեկամության շքանշան (14.10.1987)
2 «Պատվո նշան» շքանշան (31.01.1939; 16.11.1945)
մեդալներ


== Ծանոթագրություններ ==
Չոս Մալալ (դեպարտամենտ)

Անվան այլ կիրառումների համար տե՛ս՝ Չոս Մալալ (այլ կիրառումներ)Չոս Մալալ (իսպ.՝ Departamento Chos Malal) դեպարտամենտ Արգենտինայում, Նեկունեն պրովինցիայի կազմում։ Տարածքը՝ 4330 կմ2։ Ըստ վիճակագրության Ազգային ինստիտուտի և Արգենտինայի բնակչության 2010 թվականի մարդահամարի տվյալների՝ դեպարտամենտի բնակչությունը կազմում է 15 256 մարդ՝ 2001 թվականի 14 185-ի փոխարեն, որը կազմում է 7,6% աճ։ Բնակչության խտությունը՝ 3,5 մարդ/կմ։


== Որտեղ ==
Չոս Մալալը հյուսիս-արևելում սահմանակից է Մենդոսա մարզին, հյուսիս-արևմուտքում՝ Չիլիին, արևմուտքում՝ Մինասին (դեպարտամենտ), հարավում՝ Ներկինին (դեպարտամենտ) և արևելքում՝ Պուենչեսին (դեպարտամենտ)։


== Ծանոթագրություն ==
Նինա Հաչիգյան

Նինա Լուսինե Հաչիգյան, ամերիկացի քաղաքական գործիչ և դիվանագետ, ով Լոս Անջելեսի միջազգային փոխքաղաքապետի առաջին տեղակալն է՝ քաղաքապետ Էրիկ Գարսետիի կողմից նշանակվելուց հետո։ Նրա գրասենյակը ձգտում է ընդլայնել Լոս Անջելեսի գլոբալ կապերը՝ օգնելու համար քաղաքներ բերել աշխատատեղեր, մշակույթ, այցելուներ և մեծ Օլիմպիական և Պարալիմպիկ խաղեր և կիսել Լ.Ա.-ի արժեքներն ու փորձը։ Սրանից առաջ Հաչիիգյանը ծառայում էր որպես Միացյալ Նահանգների ներկայացուցիչ Հարավարևելյան Ասիայի պետությունների ասոցիացիայում («ASEAN»)՝ արտակարգ և լիազոր դեսպանի կոչմամբ։


== Կենսագրություն ==
2017 թվականի օգոստոսի 4-ին քաղաքապետ Էրիկ Գարսետին հայտարարել է դեսպան Նինա Հաչիգյանին միջազգային փոխքաղաքապետի պաշտոնում նշանակելու մասին։
2014-2017 թվականներին դեսպան Հաչիգյանը ծառայել է որպես ԱՄՆ երկրորդ դեսպան Հարավարևելյան Ասիայի պետությունների ասոցիացիայում (ASEAN): Նրա պաշտոնավարման ընթացքում Միացյալ Նահանգները ռազմավարական գործընկերություն հաստատեցին ASEAN–ի հետ, Միացյալ Նահանգներում անցկացրին Առաջնորդների առաջին գագաթնաժողովը, սկսեցին տնտեսական համագործակցության նախագահական նախաձեռնությունը, ստեղծեցին US-ASEAN կանանց առաջնորդության ակադեմիան և ծրագիրն ունեցավ ավելի քան 100,000 անդամ։ Նա ծառայության համար արժանացել է Պետդեպարտամենտի Գերագույն Պատվո մրցանակի։ Նա նաև  WASA- ի հիմնադիրն է, որը ներկայիս և նախկին դեսպաններից բաղկացած շուրջ 200 խումբ է։
Դեսպան Հաչիգյանը ավելի վաղ Ամերիկայի առաջընթացի կենտրոնի ավագ գիտաշխատող և ավագ փոխնախագահ էր, որը կենտրոնացած էր Ասիայի քաղաքականության և ԱՄՆ-Չինաստան հարաբերությունների վրա։ 2012 թվականին նա Օբամայի նախընտրական քարոզչության ասիական քաղաքականության համանախագահն էր։ Դրանից առաջ դեսպան Հաչիգյանը չորս տարի ղեկավարում էր RAND Ասիական-Խաղաղօվկիանոսյան քաղաքականության կենտրոնը։ Դեսպան Հաչիգյանը 1998-1999 թվականներին ծառայում էր Քլինթոնի Սպիտակ տանը՝ Ազգային անվտանգության խորհրդի աշխատակազմում։
Դեսպան Հաչիգյանը Պետդեպարտամենտի միջազգային անվտանգության հիմնադիր խորհրդի անդամ էր։ Նա Խաղաղ օվկիանոսի միջազգային քաղաքականության և արտաքին հարաբերությունների խորհրդի անդամ է։ Նա նաև Ազգային անվտանգության կանանց առաջնորդության խորհրդի (LC-WINS) հիմնադիրն է։


== Հրապարակած աշխատանքներ ==
Դեսպան Հաչիգհանը Debating China: The U.S. – China Relationship in Ten Conversations-ի (Oxford University Press, 2014) խմբագիր և The Next American Century: How the U.S. Can Thrive as Other Powers Rise-ի համահեղինակ է (Simon & Schuster, 2008):
Հաչիգյանը նաև հրատարակել է բազմաթիվ զեկույցներ, գրքերի գլուխներ և հոդվածներ կետերում, այդ թվում՝ Foreign Affairs, The Washington Quarterly, Democracy, and Survival, ինչպես նաև կարծիքներ, որոնք հայտնվել են TIME, The New York Times, Los Angeles Times, և South China Morning Post-ում։ Նա նաև «Տեղեկատվական հեղափոխությունը Ասիայում» (RAND, 2003) համահեղինակն է։ Դեսպան Հաչիգյանը հյուրընկալվել է տարբեր լրատվական ծրագրերի։


== Ծանոթագրություններ ==


== Արտաքին հղումներ ==
Strategic Collaboration: How the United States Can Thrive as Other Powers Rise Archived 2017-08-13 at the Wayback Machine.՝ Նինա Հաչիգյանի և Մոնա Սութֆենի կողմից։
Լյուկմայոր

Լյուկմայոր, (կատ.՝ Llucmajor , իսպ.՝ Lluchmayor), բնակավայր և մունիցիպալիտետ Իսպանիայում,գտնվում է Բալերսկիե կղզիներ պրովինցիայում։ Մունիցիպալիտետը մտնում է Միդժորն շրջանի կազմի մեջ։ Տարածքը կազմում է 327,05կմ2։ Բնակչությունը 36681 մարդ (2010 թվականի տվյալներով)։


== Արտաքին հղումներ ==
պաշտոնական կայք(չաշխատող հղում)
Información del Instituto Balear de Estadística Archived 2005-01-14 at the Wayback Machine.
Guía informativa del termino de Llucmajor
Մալոկիզիլբաևո

Մալոկիզիլբաևո (ռուս.՝ Малокызылбаево, բաշկիրերեն՝ Кесе Ҡыҙылбай), գյուղ Ռուսաստանի Բաշկորտոստան հանրապետության Մեչետլինսկի շրջանի կազմում։
Բնակչությունը 2009 թվականին գրանցված տվյալներով կազմում էր 83 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Օրմիլիեխա

Օրմիլիեխա (իսպ.՝ Hormilleja), մունիցիպալիտետ Իսպանիայում, գտնվում է Ռիոխա պրովինցիայում՝ Ռիոխա (Լոգրոնիո) ինքնավար համայնքի կազմում։ Մտնում է Նախերա շրջանի (կոմարկայի) կազմի մեջ։ Զբաղեցնում է 7,44 կմ2 տարածք։ Բնակչությունը կազմում է 170 մարդ (2010 թվականի տվյալներով)։ Գտնվում է պրովինցիայի վարչական կենտրոնից 33 կմ հեռավորության վրա։


== Արտաքին հղումներ ==
Fotos de Hormilleja
Hormilleja en Google Maps
Գուանակաստե (նահանգ)

Գուանակաստե (իսպ.՝ Guanacaste), Կոստա Ռիկայի 7 նահանգներից մեկը։


== Աշխարհագրություն ==
Գտնվում է երկրի հյուսիսարևմտյան հատվածում, Խաղաղ օվկիանոսի և նրա ծոցերի (Նիկոյա, Պապագայո և Սանտա Էլենա) ափին։ Տարածքի մեծ մասը գտնվում է Նիկոյա թերակղզում։ Արևելքում սահմանակից է Ալախուելա նահանգի հետ, հարավ-արևելքում՝ Պունտարենաս նահանգի հետ, հյուսիսում՝ Նիկարագուայի հետ։ Վարչական կենտրոնը Լիբերիա քաղաքն է։ Լիբերիայում գտնվում է Կոստա Ռիկայի երկրորդ միջազգային օդանավակայանը՝ Դանիել Օդուբերի Օդանավակայանը։ Մյուս խոշոր քաղաքներն են Կանյասը, Նիկոյան, Ֆիլադելֆիան։
Կոստա Ռիկայի ամենաքիչ բնակչություն ունեցող նահանգը՝ 326 953 մարդ (2011 թվականի տվյալներով)։ Տարածքի մեծությամբ Կոստա Ռիկայի երկրորդ նահանգը՝ 10 141 կմ²։
Նահանգում գտնվում են Պալո Վերդե, Բառա Օնդա, Սանտա Ռոսա, Գուանակաստե, Ռինկոն դե լա Վիեխա, Լաս Բաուլաս, Դիրիա, Տենորիո ազգային պարկերը


== Պատմություն ==
Նահանգը իր անունը ստացել է գուանակաստե ծառից, որն աճում է ամենուր և համարվում է Կոստա Ռիկայի ազգային խորհրդանիշներից մեկը։
1930 թվականին Դիկվիս գետի ափին հայտնաբերվել են նախապատմական քարե գնդեր՝ նախակոլումբիական քաղաքակրթության հնագիտական հուշարձաններ։
Պատմիչ Օվիեդո ի Վալդեսի վարկածով Նիկոյա թերակղզին և ծոցը եվրոպացիները հայտնաբերել են 1518 թվականին՝ Գասպար դե Էսպինոսայի արշավի ժամանակ։ Լինելով Իսպանական կայսրության կազմում, 1814 թվականին Գուանակաստե նահանգը թերակղզու հետ կամովին առանձնացել են Նիկարագուայից և միացել Կոստա Ռիկային։ 1825 թվականի հուլիսի 25-ին տեղական հանրաքվեով միացումը հաստատվել է։ Այդ օրը դարձել է Կոստա Ռիկայի ազգային տոներից մեկը։


== Կանտոններ ==
Բաժանված է 11 կանտոնների՝

Աբանգարես
Բագասես
Կանյաս
Կառիլիո
Լա Կրուզ
Լիբերիա
Նանդայուրե
Նիկոյա
Օխանչա
Սանտա Կրուս
ՏիլարանՆիկոյա թերակղզու և համանուն ծոցի հարավային մասը ներկայումս (2010) գտնվում է Պունտարենաս նահանգի իրավասության տակ, սակայն դրանց պատկանելիության հարցը դեռևս շարունակվում է։


== Տնտեսություն ==
Տնտեսության հիմքը անասնապահությունն է, սակայն տավարի մսի գների միջազգային անկման պատճառով խոշոր եղջերավոր անասունների բուծումը աստիճանաբար նվազում է։ Գյուղատնտեսության մեջ կարևոր նշանակություն ունեն բրնձի, բամբակի, շաքարեղեգի, եգիպտացորենի, սորգոյի, լոբու, բանջարեղենի, սուրճի և մրգերի աճեցումը։ Զարգացած է էկոտուրիզմը։


== Պատկերասրահ ==

		


== Ծանոթագրություններ ==


== Արտաքին հղումներ ==
Guanacaste, Costa Rica (անգլ.)
Guanacaste (իսպ.)
Արմեն Հայրյան

Արմեն Թևանի Հայրյան (սեպտեմբերի 7 (20), 1910, Տող, Շուշիի գավառ, Ելիզավետպոլի նահանգ, Կովկասի փոխարքայություն, Ռուսական կայսրություն - փետրվարի 13, 1966(1966-02-13), Տաշքենդ, Ուզբեկական ԽՍՀ, ԽՍՀՄ), խորհրդային բանակի ավիացիայի հայ մայոր, Խորհրդային Միության Հերոս (ապրիլի 13, 1944)։ 
Սովորել է Էնգելս քաղաքի օդաչուական դպրոցում։ 1941-1945 թթ. խորհրդա-գերմանական պատերազմի ժամանակ մարտնչել է Հարավ-արևմտյան, Բրյանսկի, Ստալինգրադյան, Հարավային, 1-ին, 2-րդ, 3-րդ մերձբալթյան, Լենինգրադյան ռազմաճակատներում։ Եղել է էսկադրիլիայի հրամանատար, 1944-1945 թվականներին՝ ավիագնդի հրամանատարի օգնական։ Հերոսի կոչման արժանացել է Սևաստոպոլի ազատագրման համար։